شەفەق نیوز/ وەڕێۆبەرایەتی دژە تاوان بەغداد، ئمڕوو دووشەممە، راگەیان دەسگیرکردن چەتەیگ پیاو و ژن هاناوی چگەسە ناو یەکیگ لە بانکەگان و بایی یەک ملیار و ٣٥٠ مەلیۆن دینار دزینە.
وەڕێۆبەرایەتیەگە لە بەیاننامەیگ رەسیە ئاژانس شەفەق نیوز وت: ئاگادارییگ وە دزیکردن بانکیگ بەرهەمهاوردن لە ناو یەکیگ لە کولێژە تایبەتەگان لە بەغداد وەرگردیمن، وە کوتپڕ تیمیگ دروس کریا، و لە گردەوکردن زانیاریەگان و ریکارە یاساییەگان لە شوون رووداوەگە، لە ماوەی ٢٤ ساعەت لە جیوەجیکردن تاوانەگە، توومەتبار (م. ز. ا) ناسریا.
و دیاری کرد ک لە ری توومەتبارەگە ئەو توومەتبارەگان ناسریان، و گشتیان دەسگیر کریان، و پویلە دزیایەگە وە تەواوەتی پەیا کریا، و ئاماژە کرد ک قاقەزەیل لێکۆڵینەوەگان ئەرا دادوەری رەوانە کریان تا سزای خوەیان بووەن.
